cyanic-selkie/wikianc huggingface dataset:
বড়শুল
জনসংখ্যার উপাত্ত
ভারতের জনগণনা ২০১১ অনুযায়ী বড়শুলের জনসংখ্যা ৫,৪৮৩ জন, যার মধ্যে পুরুষ ২,৭৯৬ জন (৫১%) এবং মহিলা ২,৬৮৭ জন (৪৯%)। ৬ বছরের নিচের শিশু ৪৮৯ জন। সাক্ষর লোকের সংখ্যা ৪,১৪১ জন (৭৭.২৬%, ন্যূনতম ৬ বছরের বেশি জনসংখ্যার হিসাবে)।
বিখ্যাত
বড়শুল ছিল বিধান চন্দ্র রায়ের স্বপ্নের গ্রাম। এটি দামোদর নদীর তীরে অবস্থিত একটি ছোট্ট গ্রাম। এটি সংস্কৃতি এবং শিক্ষা সমাজে সমৃদ্ধ।
বড়শুল দূর্গাপূজার জন্য বিখ্যাত - ১০টিরও বেশি বারোয়ারি পুজো এবং জমিদার পরিবার পূজা। শতাব্দী প্রাচীন দে জমিদার বাড়ি এই গ্রামের ঐতিহ্য। এই বাড়ির একটি ব্যক্তিগত জাদুঘরও রয়েছে।
সংস্কৃতি
বাংলা জ্যৈষ্ঠ মাসে বড়শুল ধর্মশিলা (ধর্মঠাকুর) মন্দিরে চার দিন ব্যাপী গাজন উৎসব পালিত হয়।
ডেভিড জে ম্যাককাচিয়ন বড়শুলের কৃষ্ণ-বালারামার চরচালা ডলমঞ্চের সমৃদ্ধ পোড়ামাটির সজ্জা হিসাবে উল্লেখ করেছেন।
স্বাস্থ্যসেবা
বড়শুলের ১০ শয্যাবিশিষ্ট বড়শুল ব্লক প্রাথমিক স্বাস্থ্য কেন্দ্র বর্ধমান ২ সমষ্টি উন্নয়ন ব্লকের প্রধান চিকিৎসা কেন্দ্র। এছাড়া বামচণ্ডিপুর (ডাকঘর: জাতেরাম) এ ২ শয্যাবিশিষ্ট এবং কাশিয়ারা (ডাকঘর: হাটগোবিন্দপুর) এ ৪ শয্যাবিশিষ্ট প্রাথমিক স্বাস্থ্য কেন্দ্র রয়েছে। ২০১২ সালে, বড়শুল ব্লক প্রাথমিক স্বাস্থ্য কেন্দ্রে আসা প্রতি মাসে গড় রোগীর সংখ্যা ছিল ৭,৯৭৫ জন এবং প্রতি মাসে গড়ে ভর্তি ছিল ৩৭ জন। ঐ বছরে জরুরী ভর্তি রোগীর সংখ্যা ছিল ২৯৭ জন।
আরও দেখুন - পশ্চিমবঙ্গের স্বাস্থ্যসেবা
রামতারণ সান্যাল
রামতারণ সান্যাল  (English Ramtaran Sanyal ) ( ১৮৫৮ - ২৩ অক্টোবর  ১৯১২) ছিলেন বিখ্যাত সংগীতাচার্য ও মঞ্চাভিনেতা। ঊনিশ শতকের দ্বিতীয়ার্ধে বাংলা নাট্যজগতে নাট্যগীতির অগ্রগণ্য সুরস্রষ্টা ছিলেন তিনি।
সংক্ষিপ্ত জীবনী
রামতারণ সান্যালের জন্ম বৃটিশ ভারতের অধুনা বাংলাদেশের ফরিদপুর বর্তমানে রাজবাড়ি জেলার বালিয়াকান্দি উপজেলার খালকুলা গ্রামে। পিতা বৈকুণ্ঠতারণ সান্যাল ।
রামতারণ বিভিন্ন গীতিনাট্যের সুর ও তাল শিক্ষা দিতেন। নাট্যজগতে প্রথম সুরারোপ করেন "আদর্শ সতী" নাটকে। এই নাটকে সত্যবানের ভূমিকায় এবং "কামিনীকুঞ্জ" নাটকে শ্রীকৃষ্ণের ভূমিকায় অভিনয় করতেন। ১৮৭২এ প্রতিষ্ঠিত সাধারণ রঙ্গালয়ের প্রথম যুগে নাট্যগীতির অগ্রগণ্য সুরস্রষ্টা ছিলেন তিনি। ১৮৭৬ খ্রিস্টাব্দের ১৯ শে ফেব্রুয়ারি গ্রেট ন্যাশনাল থিয়েটারে অভিনীত উপেন্দ্রনাথ দাস রচিত প্রবল আলোড়ন সৃষ্টিকারী ব্যঙ্গনাট্য 'জগদানন্দ ও যুবরাজ'-এর সঙ্গীত পরিচালক ছিলেন তিনি। ১৮৭৬ খ্রিস্টাব্দের ৪ঠা মার্চ গ্রেট ন্যাশনাল থিয়েটারে গীতি নাট্য ‘সতী কি কলঙ্কিনী’ অভিনয়কালে কলকাতা পুলিশের ডেপুটি কমিশনার প্রেক্ষাগৃহে প্রবেশ করে থিয়েটারের মালিক, নাট্যকার ও অন্যান্য কলাকুশলীদের গ্রেপ্তার করে। তাঁদের মধ্যে সঙ্গীত পরিচালক রামতারণ সান্যালও ছিলেন। এই বছরেই ইংরাজ সরকার লাগু করেন কুখ্যাত নাট্যনিয়ন্ত্রণ আইন। বাংলার সাধারণ রঙ্গালয়ের বয়স তখন সবেমাত্র চার বছর। রামতারণের পূর্বে থিয়েটারে সঙ্গীত শিক্ষা দিতেন মদনমোহন বর্মন। সঙ্গীত পরিচালক রূপে থিয়েটারে প্রবেশ করলেও রামতারণ অভিনয়ও করতেন গিরিশচন্দ্রের অনেক নাটকে সঙ্গীত পরিচালনার সঙ্গে অভিনয়ও করেছেন। তার পূর্বে নাটকের গানে পুরাতন গানের প্রচলিত সুর ব্যবহার করা হত। সেই অনুযায়ী নাট্যকাররা তাদের মনের মত কথা বসাতেন। গিরিশচন্দ্রও এই রীতিতে নাট্যগীতি রচনা করতেন। রামতারণই প্রথম গিরিশচন্দ্রকে বললেন তার মনের মত নাট্যগীতি রচনা করতে এবং গানের নাটকীয়তার প্রকৃতি অনুসারে সুর রচনা শুরু করেন। অর্থাৎ সুর অনুযায়ী কথা নয় কথা অনুযায়ী সুরসংযোগ। নাট্যসঙ্গীত রচনার ক্ষেত্রে এ ছিল এক আমূল পরিবর্তন। গিরিশচন্দ্রের বহু কীর্তিমান নাটক 'চৈতন্যলীলা', বেল্লিক বাজার, মলিনা বিকাশ, পারস্যপ্রসূন, 'প্রফুল্ল', মায়াতরু, প্রভাস যজ্ঞ, মোহিনী প্রতিমা, মলিনমালা,পলাশীর যুদ্ধ, 'বিল্বমঙ্গল ঠাকুর' প্রভৃতি মঞ্চসফল নাটকে নাট্যসঙ্গীত রচনা করেছিলেন তিনি এবং ‘অপেরা মাষ্টার’ নামে পরিচিত হয়েছিলেন। তার নৈপুণ্যে ন্যাশনাল থিয়েটারে বহু গীতিনাট্য সুঅভিনীত হয়েছে। মঞ্চে অভিনয়ের চেয়ে সংগীতের তাল-মাত্রা প্রভৃতিতে বেশি মনোযোগ দিতেন। তারা সুন্দরী-সহ বহু অভিনেত্রীর সংগীত শিক্ষক ছিলেন তিনি।
রামতারণ সান্যাল ১৩১৯ বঙ্গাব্দের ৬ ই কার্তিক (ইংরাজী ২৩ শে অক্টোবর ১৯১২ খ্রিস্টাব্দে) পরলোক গমন করেন।
মিঠামইন ইউনিয়ন
মিঠামইন ইউনিয়ন বাংলদেশের ঢাকা বিভাগের কিশোরগঞ্জ জেলার মিটামইন উপজেলার একটি ইউনিয়ন।
প্রশাসনিক এলাকা
গ্রাম সমূহ-
১.ইসলামপুর।
২.কামালপুর।
৩.খিদিরপুর।
৪.কালীপুর।
৫.মহরপুর।
৬.মহিষারকান্দি।
৭.নবাবপুর।
৮.কাজীপাড়া।
৯.বড়হাটি।
১০.সরকারহাটি।
১১.খুলিয়াপাড়া।
১২.গিরিশপুর।
১৩.মৌলভীপাড়া।
১৪.মানিকপুর।
১৫. বোরনপুর৷
১৬.মিষ্টা৷
১৭.উরিয়ন্দ।
শিক্ষার হার ও শিক্ষা প্রতিষ্ঠান
শিক্ষার হার : ৭৪%
দর্শনীয় স্থান
১. ইটনা-মিঠামইন-অষ্টগ্রাম মহাসড়ক।
২. মহামান্য রাষ্ট্রপতি আব্দুল হামিদের পৈতৃক নিবাস।
৩. দেশের বৃহত্তম কাঠ বাজার৷
৪. বর্ষায় বিশাল জলরাশির মিঠামইন হাওর।
উল্লেখযোগ্য ব্যক্তি
১. মোহাম্মদ আবদুল হামিদ, সাবেক স্পিকার ও বর্তমান রাষ্ট্রপতি (গণপ্রজাতন্ত্রী বাংলাদেশ সরকার)।
২. অধ্যক্ষ আবদুল হক নুরু, শিক্ষাবিদ (জাতীয় পুরস্কার প্রাপ্ত)।
৩. নেহাল আহমেদ তরুণ, অধ্যক্ষ (ঢাকা কলেজ)।
জনপ্রতিনিধি
বর্তমান চেয়ারম্যান - মোঃ শরীফ কামাল এডভোকেট
এলিস্কা ক্রস
এলিস্কা ক্রস (জন্ম: ৬ জানুয়ারি ১৯৮৬) একজন ফরাসি চলচ্চিত্র অভিনেত্রী, পর্নোগ্রাফিক অভিনেত্রী এবং মডেল।
পটভূমি
ক্রস তার কর্মজীবন শুরু করেন স্ট্রিপার হিসেবে, তারপর তিনি ২০০৬ সালে প্রাপ্তবয়স্ক চলচ্চিত্র শিল্পে প্রবেশ করেন। ২০০৯ সালে, তিনি সেরা ফরাসি স্টারলেট এবং সেরা অভিনেত্রী ব্লগের জন্য হট ডি'অর-এ দুটি মনোনয়ন পেয়েছিলেন।
শিবানী মিশ্র
শিবানী মিশ্র (জন্ম ১৪ জানুয়ারি ১৯৭৩) একজন ভারতীয় আন্তর্জাতিক ক্রিকেট আম্পায়ার যিনি আন্তর্জাতিক ক্রিকেটে কাতারের প্রতিনিধিত্ব করেন। তিনি কাতারের ঘরোয়া ক্রিকেটে আম্পায়ার হিসেবে দায়িত্ব পালনের পাশাপাশি আন্তর্জাতিক ক্রিকেটেও আম্পায়ারের ভূমিকা পালন করেছেন। তিনি ছিলেন পুরুষদের টোয়েন্টি২০ আন্তর্জাতিক ম্যাচে আম্পায়ার হিসেবে দায়িত্ব পালন করা প্রথম নারী। তিনি কাতার জাতীয় নারী ক্রিকেট দলের কোচ হিসেবে দায়িত্ব পালন করেছেন এবং সে সাথে কাতার ক্রিকেট অ্যাসোসিয়েশনের পক্ষে বিভিন্ন কোর্সে ক্রিকেট বিষয়ে শিক্ষা প্রদান করেছেন।
২০১৯ সালের মে মাসে আন্তর্জাতিক ক্রিকেট কাউন্সিল (আইসিসি) শিবানী মিশ্রকে আম্পায়ারদের উন্নয়ন প্যানেলে স্থান দেয়। তিনি ছিলেন আন্তর্জাতিক আম্পায়ারদের উন্নয়ন প্যানেলে স্থান করে নেয়া প্রথম এশীয় নারী।
বিকাশ রঞ্জন ভট্টাচার্য্য
সংক্ষিপ্ত জীবনী
বিকাশ ভট্টাচার্য কলকাতার কালীঘাট অঞ্চলের অধিবাসী। তিনি ছাত্রাবস্থায় ভারতীয় কমিউনিস্ট পার্টি (মার্ক্সবাদী)তে যোগদান করেন।  পেশাগতভাবে তিনি আইনজীবী।  তৃণমূল কংগ্রেস পার্টির সাবেক মেয়র সুব্রত মুখার্জিকে নির্বাচনে হারিয়ে তিনি কলকাতায় জয়লাভ করেন ।  তিনি ৫ বছর ধরে ত্রিপুরায় অ্যাডভোকেট জেনারেল হিসেবে নিযুক্ত ছিলেন। সিনিয়র অ্যাডভোকেট হিসেবে তিনি সরদার, নারাদা স্টিং অপারেশন ইত্যাদি বিভিন্ন অসাধারণ মামলা পরিচালনা করেন। টিএমসি সরকার বিরোধী মামলায় অসাধারণ বাগ্মিতার জন্য আলোচিত হয়েছিলেন।কলকাতা পৌরসংস্থার মহানাগরিক থাকাকালীন বিকাশ রঞ্জন ভট্টাচার্য্য মাদার টেরিজার সমালোচনা করে বলেছেন যে কলকাতার দরিদ্র লোকদের উপর টেরিজার কোন উল্লেখযোগ্য কর্ম নেই; টেরিজা রোগের চিকিৎসা করার চেয়ে রোগকে মহিমাহ্নিত করেছেন বেশি এবং সর্বোপরি সারাবিশ্বে কলকাতার নেতিবাচক দারিদ্র্যময় ভাবমূর্তি তৈরি করেছেন ।
ডেলাওয়্যার রুট ১৭
ডেলাওয়্যার রুট ১৭ (ডিই ১৭) দুই-লেন বিশিষ্ট একটি ডেলাওয়্যার রাজ্য মহাসড়ক, যেটি সাসেক্স কাউন্টিতে অবস্থিত। রাস্তাটি উত্তর-পূর্বদিক থেকে দক্ষিণ-পশ্চিম দিকে চলমান। এর শুরু হয়েছে সেলবিভ্যালির ডিই ৫৪ থেকে রোক্সানার মধ্যবর্তি অংশকে বলা হয় বেথানি রোড। রাস্তাটি  দক্ষিণাঞ্চলীয় সাসেক্স কাউন্টির গ্রাম্য এলাকা ধরে চলমান। সেলবিভ্যালি এবং বেথানি বিচ এলাকার সংযোগ সড়ক হিসেবে ডিই ১৭ ব্যবহৃত হয়। রাস্তাটি ১৯২০ সালে রাজ্য মহাসড়ক হিসেবে তৈরী করা হয় এবং ১৯৩৮ সালে ডিই ১৭ নাম দেওয়া হয়।
রাস্তার বিবরণ
২০১১ সালের পরিসংখ্যানে দেখা যায়, ডিই ১৭ দিয়ে বছর গড়ে ৪৩৪৩ থেকে ২৬০৮টি গাড়ী চলাচল করে। যদিও রাস্তাটি জাতীয় মহাসড়ক ব্যবস্থার অংশ নয়। ডিই ১৭ এর অংশ বিশেষ, ডেইজি রোড থেকে পিপারস কর্ণার রোডকে হারিকেন ইভাকুয়েশান রুট বলা হয়।
ইতিহাস
রাস্তাটি ১৯২০ সালে তৈরী করা হয় কাঁচা সড়ক হিসেবে সেলবিভ্যালি এবং রোক্সনার মধ্যবতি। যদিও রাস্তাটি ১৯২৪ সালের পূর্ব পর্যন্ত নামকরণ বিহীন অবস্থায় ছিল। অবশেষে ১৯৩৮ সালে সেলবিভ্যালির ডিই ২৬ পর্যন্ত অংশকে ডিই ১৭ নাম দেওয়া হয়। তখন থেকে এর নাম অবিকৃত অবস্থায় রয়েছে।  রোক্সনাতে অবস্থিত ডিই ১৭ এর দক্ষিণ পশ্চিমাঞ্চল।
মূখ্য অংশবিশেষ
পুরো ডিই ১৭ই সাসেক্স কাউন্টিতে অবস্থিত।
ব্যামফিল্ড ফুলার
স্যার জোসেফ ব্যামফিল্ড ফুলার  (Sir Joseph Bampfylde Fuller, ; ২০শে মার্চ ১৮৫৪ – ২৯শে নভেম্বর ১৯৩৫) একজন ব্রিটিশ ইংরেজ উদ্ভাবক, লেখক ও পূর্ববঙ্গ ও আসাম প্রদেশের লেফটেন্যান্ট গভর্নর ছিলেন। তিনি ভারতে ব্রিটিশ প্রশাসনে সেবা প্রদানের জন্য নাইট উপাধি লাভ করেন।
প্রারম্ভিক জীবন ও কর্মজীবন
ফুলার যুক্তরাজ্যের মার্লবরো কলেজে পড়াশোনা করেন। ১৮৮৫ সালে তিনি ভারতীয় সিভিল সার্ভিসে কেন্দ্রীয় প্রদেশগুলির বসতিস্থাপন ও কৃষি বিষয়ক কমিশনার হিসেবে কর্মজীবন শুরু করেন। ১৮৯৯ সালে তাঁকে ভারতের বড়লাটের পরিষদের অতিরিক্ত সদস্যের মর্যাদা দেওয়া হয়। ১৯০১-১৯০২ সালে তিনি ভারত সরকারের সচিব হিসেবে কাজ করেন। এরপর তিনি আসামে ১৯০২ থেকে ১৯০৫ সাল পর্যন্ত প্রধান কমিশনার হিসেবে কাজ করেন।
ফুলার ১৯০৫ সালের ১৬ই অক্টোবর পর্যন্ত পূর্ববঙ্গ ও আসামের লেফটেন্যান্ট গভর্নর হিসেবে দায়িত্বগ্রহণ করেন। ১৯০৬ সালের ২০শে আগস্ট তিনি লর্ড মিন্টোর কাছে পদত্যাগপত্র পেশ করেন। সিরাজগঞ্জে বিদ্রোহী বিদ্যালয় শিক্ষকদের শাস্তি প্রদানের ব্রিটিশ ভারত সরকারের বিরোধিতার জের ধরে তিনি পদত্যাগ করেন।
ফুলার ঢাকা শহরের গভর্নরের বাসভবনের কাজ শুরু করেন, যা বর্তমানে পুরাতন হাইকোর্ট ভবন হিসেবে পরিচিত। ঢাকা বিশ্ববিদ্যালয়ের হৃৎকেন্দ্রে অবস্থিত ফুলার রোড নামক সড়কটি তাঁর নামে নামকরণ করা হয়েছে।
ফুলার প্রথম বিশ্বযুদ্ধের সময় একটি বিষাক্ত গ্যাসরোধী সতর্কসংকেত ব্যবস্থা উদ্ভাবন করেন।
রাচেল ওয়াহবা
রাচেল ওয়াহবা (জন্ম ১৯ মার্চ, ১৯৪৬) হলেন মিজরাহি/সেফারদিক ইহুদি বিষয়গুলির একজন লেখক এবং সান ফ্রান্সিস্কো ও মেরিন কাউন্টিতে ব্যক্তিগত অনুশীলনকারী একজন সাইকোথেরাপিস্ট। ফরহুদের সময় তিনি ১৯৪১ সালের জুন মাসে বাগদাদের ইহুদি জনগোষ্ঠীর বিরুদ্ধে চালানো সুসংগঠিত হত্যা ও লুন্ঠনের সময় তার মায়ের আঘাতমূলক অভিজ্ঞতা সম্পর্কে ব্যাপকভাবে লিখেছেন।
শুরুর বছরগুলো
রাচেল ওয়াহবা ১৯৪৬ সালের ১ মার্চ মুম্বইয়ে জন্মগ্রহণ করেন। তার পিতা মরিস (মোসা) ওয়াহবা, মিশরের মনসুরায় এক ইহুদি পরিবারে জন্মগ্রহণ করেছিলেন এবং ১৯৩৯ সালে বাগদাদে চলে যাওয়ার আগ পর্যন্ত মিশরের কায়রোতে বসবাস করতেন, যেখানে তিনি একজন ইরাকি ইহুদি নারী রাচেলের মা-এর সাথে দেখা করেছিলেন। তার নানী মাসুদা (মীদা) ছিলেন সিঙ্গাপুরে বসবাসরত একজন ইরাকি ইহুদি।
ফরহুদের পরে, তার পরিবার ভারতে চলে যায়, সেখানে রাচেলের জন্ম হয়। ১৯৪৮ সালে ভারত স্বাধীন হওয়ার পর, তার বাবা সিদ্ধান্ত নিয়েছিলেন যে তারা তার ভাইয়ের ব্যবসা গ্রহণের জন্য জাপানে চলে যাবে। ওয়াহবা, তার মা এবং তার ছোট ভাই ১৯৫৯ সালে রেডক্রসের সহায়তায় সেখানে গিয়েছিলেন কারণ তারা রাষ্ট্রহীন ব্যক্তি ছিলেন।
পরিবারটি যুক্তরাষ্ট্রে অভিবাসনের জন্য ২০ বছর অপেক্ষা করেছিল। পরবর্তিতে তারা যুক্তরাষ্ট্রে পৌছাতে সক্ষম হন।
ওয়াহবা একজন সক্রিয় কর্মী হিসেবে শিক্ষা দেয় যে ইহুদিরা একটি বহুসংস্কৃতির মানুষ, ইদ্দিশরা জুডিও-আরবি এবং লাডিনোসহ অনেক ইহুদি ভাষা এবং উপভাষার মধ্যে মাত্র একটি ছিল এবং ইহুদি খাবার সমানভাবে বিশ্বখ্যাত।
ওয়াহবা জিমেনা (মধ্যপ্রাচ্য এবং উত্তর আফ্রিকার ইহুদিদের আদিবাসী) উপদেষ্টা বোর্ডে কাজ করেন।
কর্ম
তিনি মিশরীয় এবং ইরাকি বংশোদ্ভূত পিতা-মাতার মিজরাহি/সেফারদি ইহুদি হওয়া এবং ইহুদিদের দ্বারা তাদের স্বদেশে দ্বিতীয় শ্রেণীর (জিম্মি) মর্যাদায় বাধ্য হওয়া, সেইসাথে আশকেনাজি ইহুদিদের সাংস্কৃতিক আধিপত্য সম্পর্কিত বেশ কয়েকটি সংকলন প্রকাশ করেছেন। মার্কিন যুক্তরাষ্ট্রের মতো দেশগুলিতে, সেখানে তিনি তার ভাষা, ইতিহাস বা খাবার ভাগ করতে না পারা তার পক্ষে কঠিন ছিল, আমেরিকান ইহুদিদের সাথে তার পরিচয় পাওয়া কঠিন হয়ে পড়ে, যারা ছিল পূর্ব ইউরোপীয় বংশোদ্ভূত।
তিনি নারী এবং সমকামী মহিলাদের সাথে কাজ করার জন্য মনোবিশ্লেষণ পদ্ধতিতে প্রবন্ধও প্রকাশ করেছেন।
ব্যক্তিগত জীবন
রাচেল ওয়াহবা একজন সমকামী মহিলা ট্রাভেল অ্যান্ড রিসোর্ট কোম্পানি অলিভিয়া ট্রাভেলের সহ-প্রতিষ্ঠাতা এবং সহ-মালিক (তার প্রাক্তন স্ত্রী জুডি ডলুগাজের সাথে)।
রাচেল বর্তমানে তার নাতনি রেবেকার সাথে মেরিন কাউন্টিতে থাকেন।
ওয়াহবা একজন আরব ইহুদি হিসেবে চিহ্নিত।
২০১৭ সালের পশ্চিমবঙ্গ বন্যা
২০১৭ সালের জুলাই এবং আগস্ট মাসে ভারী বৃষ্টিপাতের ফলে, ভারতীয় রাজ্য পশ্চিমবঙ্গে চরম বন্যা দেখা দেয়। বন্যার ঘটনায় ১ আগস্ট থেকে ৫০ জন এবং প্রতিবেশী রাজ্য ঝাড়খন্ডের ৮ জনের মৃত্যুর কারণ হিসেবে রিপোর্টে বলা  হয়েছে।
গাঙ্গেও পশ্চিমবঙ্গ
জুলাই মাসের শেষ সপ্তাহে ভারী বৃষ্টিপাতের ফলে রাজ্যে বন্যার সৃষ্টি হয় ড্যামের জল থেকে। ভূমি বন্যার জলে প্লাবিত হয় পূর্ববর্তী বাঁধগুলির নিম্ন এবং দরিদ্র রক্ষণাবেক্ষণ জন্য যা পশ্চিমবঙ্গে বিপজ্জনক বন্যার সৃষ্টি করেছিল।
রাষ্ট্রীয় সেচমন্ত্রী বলেন, দক্ষিণবঙ্গের কয়েকটি জেলায় গত তিন দিনে প্রায় ৪০০ মিলিমিটার বৃষ্টিপাত হয়েছে। পশ্চিম মেদিনীপুরের শিলাবতী নদী, বাঁকুড়া জেলার দ্বারকেশ্বর, বীরভূমের দ্বারকা ও কুপাই বিপদ সীমার উপরে প্রবাহিত হয়েছে। সীউরি ব্লক ২ তে কিছু গ্রাম অনবরত বৃষ্টির কারণে প্লাবিত হয়েছে। ঘাটল, ক্ষিরপাই, চন্দ্রকোণসহ হুগলি ও পশ্চিম মেদিনীপুরের কিছু অংশ শনিবার রাতে জলে প্লাবিত হয়। বাঁকুড়া জেলায় রাজ্যের সবচেয়ে বেশি বৃষ্টিপাত এ সময়ে ২৭৪ মিলিমিটারে রেকর্ড করা হয়েছিল, দীঘা ১০৪ মিমি এবং বর্ধমানের ৭২.৬ মিমি বৃষ্টিপাত হয়েছিল।  ১৯৭৮ সালে ডিভিসি বাঁধের জল স্রোত ছিল একটি অভূতপূর্ব রাজ্যে বন্যার কারণ। ২৮ আগস্ট পর্যন্ত ২.৭৮ লাখ কিউসেক জল ডিভিসি থেকে ছাড়া হয়েছিল। দমোদর ভ্যালি কর্পোরেশন (ডিভিসি) এর বাঁধ থেকে আরও বেশি জল মুক্তি পাওয়ার পর বৃহস্পতিবার পরিস্থিতি আরও খারাপ হয়ে যায় এবং দামোদর নদের  নিম্নস্থল এলাকায় একটি লাল সতর্কতা জাড়ি করা হয়েছিল।
বৃহস্পতিবার সকালে দুর্গাপুর ব্যারেজ থেকে ২৪ লাখ ৪ হাজার কিউসেক জল ছাড়া হয়। ফলস্বরূপ, পূর্ব বর্ধমান জেলা, হুগলি জেলা ও হাওড়া জেলায় আরও অনেকগুলি বন্যার ঘটনাা ঘটে। জুলাই মাসে সাধারন বৃষ্টিপাতের তুলনায় বন্যার সময় প্রাপ্ত বৃষ্টিপাতের পরিমান ছিল  ৭৫৪ শতাংশ, বর্ধমানের ৩৩৪ শতাংশ, বীরভূম ৩১৩ শতাংশ, পূর্ব মেদিনীপুরের ৫০০ শতাংশ, পশ্চিম মেদিনীপুরের ৪২৪ শতাংশ, হাওড়া ৪২৭ শতাংশ, হুগলি ৩৫৯ শতাংশ, কলকাতা ৩৬৭টি, মুর্শিদাবাদ ১৭৪ শতাংশ এবং পুরুলিয়া ৭২১ শতাংশ বেশি বৃষ্টিপাত ঘটে। ২০ থেকে ২৬ জুলাই বীরভূমে প্রাপ্ত বৃষ্টিপাতের পরিমাণ ছিল ৬০০ মিলিমিটার।
আবহাওয়া দপ্তর থেকে বলা হয়, কলকাতা শহরে ৪৮ ঘণ্টার মধ্যে ১৪২ মিমি বৃষ্টিপাত হয়। জুলাই ২০১৭ কলকাতায় ২০০৮ সালের পর বেশি বৃষ্টিপাত হয়, যা ৭২% বেশি স্বাভাবিক বৃষ্টি পাতের থেকে - শহরটি ৬২১.৫মিমি বৃষ্টি। শুধুমাত্র একবার - ২০১৫ সালে - এই দশকে কলকাতাতে ঘূর্ণিঝড় কোমেন থেকে জুলাই মাসে আরও বৃষ্টিপাত হয়েছে।
উত্তরবঙ্গ
গাঙ্গেও পশ্চিমবঙ্গের এই বন্যাগুলির মত উত্তরবঙ্গের ৭ জেলায় দ্রুত বন্যা ঘটে। এই বন্যা উপ-হিমালয়ান অঞ্চলে বর্ষাকালীন বৃষ্টিপাতের পরিবর্তনের কারণে ঘটেছিল।
ত্রাণ ও উদ্ধার
পশ্চিমবঙ্গের ১৪ টি জেলার ১০৬ টি ব্লকের ২৭,০০,০০০-এরও বেশি লোক বন্যা দ্বারা প্রভাবিত হয়। রাজ্য সরকারের থেকে বন্যা প্রভাবিতদের জন্য প্রায় ৩১ টি ত্রাণ শিবির খোলা হয়েছিল। মুখ্যমন্ত্রী মমতা বন্দ্যোপাধ্যায় আমতার বন্যাগ্রস্ত এলাকা ও হাওড়ার উদয়নারায়ণপুরে সফর করেন। তিনি ডিভিসি-এর জল ছাড়ার ঘটনা উদ্বিগ্ন ছিলেন। মমতা বন্দ্যোপাধ্যায় সরকার প্রথমবারের মতো সশস্ত্র বাহিনী থেকে সাহায্য চেয়েছিল যখন দক্ষিণ বঙ্গের আটটি জেলা বন্যা দ্বারা আঘাত হানে। পশ্চিম মেদিনীপুর জেলার ঘাটাল মহকুমার প্রতাপপুর গ্রামে ২ টি বাড়িতে আটকে থাকা ৩৯ জনকে বিমান  বাহিনী একটি হেলিকপ্টারের সাহায্য উদ্ধারের করে।
০৬.০৮.২০১৭ তারিখে এনডিআরএফ দল পশ্চিম মেদিনীপুরের ঘাটালয়ে বিশ্বব্যাংকের ত্রাণ ও ত্রাণ অভিযান পরিচালনা করে এবং ০৩ জনকে উদ্ধার করে এবং ত্রাণ সামগ্রী বিতরণ করে। তারা বিতরণ করেছিল- ২২০০ টি জলের পাউচ, শুকনো দড়ি -১৬ ব্যাগ, গুঁড়া দুধ ৬ কেজি, এবং গুড় ৬০  কেজি। দলটি ২৫৩ জনকে উদ্ধার করেছে, ১০২৯  জন লোককে স্থানান্তর করে এবং ৫ টি মৃতদেহ উদ্ধার করেছিল। দলটি শেষ পর্যন্ত ১৫০০ টি খাবারের প্যাকেট, জলের পাউচ/বোতল -২৫৬৪ টি, শুকনো খাবার (চাল, ডাল, চিনি, -২৩৬ ব্যাগ, শিশুদের খাবার-২৪  সিটিএন, দুধ-১০৫৬ প্যাকেট, গুর -২২০৫ কেজি, টেরপোলাইন -৫৮ টি, শাকসবজি -৫৪০ কেজি ও ওষুধ বিতরণ করে।
দত্ত অ্যান্ড বউমা
দত্ত & বৌমা হল একটি ভারতীয় বাংলা ভাষার টেলিভিশন সিরিজ যা শশী মিত্তাল এবং শশী সুমিত প্রোডাকশন এর সুমিত হুকামচাঁদ মিত্তলের অধীনে নির্মিত।  এটি ৩০ শে আগস্ট ২০২১ থেকে প্রতিদিন রাত ৮ টার সময়েকার্লাস বাংলা য় প্রচারিত হচ্ছে।  এটি মারাঠি সিরিজ ঘাটেজ & সন্স এর রিমেক। এই ধারাবাহিকে অভিনয় করেছেন আদিত‍্য বক্সী এবং তিতিক্ষা দাস। এছাড়াও অনান‍্য চরিত্রে রয়েছেন কৌশিক বন্দ্যোপাধ্যায়, পাপিয়া অধিকারী, সুমন বন্দ্যোপাধ্যায়, সৌগত বন্দ্যোপাধ্যায়।
কাহিনি সংক্ষেপ
শাশুড়ি সাথে বউমার ঝগড়া না দেখিয়ে শ্বশুরবাড়ির সবার সাথে নতুন বউের দারুণ সম্পর্কের গল্প বলা হবে এতে।
গায়ানা আমাজন ওয়ারিয়র্স
গায়ানা আমাজন ওয়ারিয়র্স (Guyana Amazon Warriors) হল ক্যারিবিয়ান প্রিমিয়ার লিগে গায়ানা ক্রিকেট দলের প্রতিনিধিত্বমূলক দল। এই দলটি টুর্নামেন্টের উদ্বোধনী পর্বের জন্য ২০১৩ সালের তৈরি ছয় দলের একটি।
বিল হান্ট
উইলিয়াম আলফ্রেড হান্ট (Bill Hunt; জন্ম: ২৬ আগস্ট, ১৯০৮ - মৃত্যু: ৩০ ডিসেম্বর, ১৯৮৩) নিউ সাউথ ওয়েলসের বালমেইন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে বামহাতে ব্যাটিং করতেন বিল হান্ট।
খেলোয়াড়ী জীবন
১৯২৯-৩০ মৌসুম থেকে ১৯৩১-৩২ মৌসুম পর্যন্ত বিল হান্টের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন বিল হান্ট। ২৯ জানুয়ারি, ১৯৩২ তারিখে অ্যাডিলেডে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তিনি কোন টেস্টে অংশগ্রহণের সুযোগ পাননি।
৩০ ডিসেম্বর, ১৯৮৩ তারিখে ৭৫ বছর বয়সে নিউ সাউথ ওয়েলসের বালমেইন এলাকায় বিল হান্টের দেহাবসান ঘটে।
টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা পাঁচ-উইকেট অর্জন নামে পরিচিত পায়। পাঁচ-উইকেট অর্জনকে ফাইভ-ফর বা ফিফার নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। <abbr title="সর্বদাই হালনাগাদ করা প্রয়োজন">২৩ নভেম্বর, ২০১৮ তারিখ পর্যন্ত টেস্ট ক্রিকেট অভিষেকে বিশ্বের <abbr title="সর্বদাই হালনাগাদ করা প্রয়োজন">১৫৩জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারের সংখ্যা আটজন। বাংলাদেশী বোলারদের মধ্যে সর্বশেষ এ অর্জনের দাবীদার হচ্ছেন নাঈম হাসান।
উইকিপিডিয়া স্মৃতিস্তম্ভ
উইকিপিডিয়া স্মৃতিস্তম্ভ (Pomnik Wikipedii), আর্মেনিয়ান ভাস্কর মিহরান হাকোবায়ান কর্তৃক নকশাকৃত এবং উইকিপিডিয়া অবদানকারীদের সম্মানে পোল্যান্ডের স্লুবিস শহরে অবস্থিত একটি মূর্তি।
বর্ণনা
এই স্মৃতিস্তম্ভে দুইটি পুরুষমূর্তি একং দুইটি নারী মূর্তি একটি গোলককে প্রায় দুই মিটার উঁচুতে তুলে ধরেছে। উইকিপিডিয়ার লোগো এই গোলক দ্বারা উপস্থাপিত হয়েছে। আর্মেনিয়া জাত শিল্পী মিহরান হাকোবায়ান ফাইবার ও রজন দ্বারা নির্মিত এই মূর্তিটির নকশা প্রস্তুত করেন। এই মূর্তিটি নির্মাণ করতে ৫০,০০০ পোলিশ জ্লোটি ব্যয় হয়, যা স্নুবিস আঞ্চলিক কর্তৃপক্ষ কর্তৃক প্রদান করা হয়।
ইতিহাস
২০১০ খ্রিষ্টাব্দে পোল্যান্ডের স্লুবিস শহরে অবস্থিত কলেজিয়াম পোলোনিসিয়াম নামক প্রতিষ্ঠানের অধ্যাপক ও অধিকর্তা ক্রজিস্তফ্‌ ওজচিয়েকোস্কি এই ভাস্কর্যের নির্মাণ পরিকল্পনা করেন। ওজচিয়েকোস্কি বলেন, "আমি উইকিপিডিয়ার সম্মুখে নত হতে রাজী আছি, সেই কারণে আমি একটি স্মৃতিস্তম্ভের চিন্তা করেছিলাম, যেখানে আমি তস করতে পারি।" দশ লক্ষের অধিক নিবন্ধ ধারণকারী পোলিশ উইকিপিডিয়া পোল্যান্ডে একটি জনপ্রিয় ওয়েবসাইট, যা এই স্মৃতিস্তম্ভ নির্মাণকালে বিশ্বের দ্বাদশ বৃহত্তম উইকিপিডিয়া হিসেবে গণ্য।
২০১৪ খ্রিষ্টাব্দের ২২শে অক্টোবর এই ভাস্কর্যটির আবরণ উন্মোচন করা হলে উইকিপিডিয়ার প্রতি উৎসর্গীকৃত পৃথিবীর প্রথম ভাস্কর্য হিসেবে ইতিহাসে স্থান করে নেয়। উইকিমিডিয়া ফাউন্ডেশন এবং পোলিশ ও জার্মান উইকিমিডিয়ার প্রতিনিধিদল এই উদ্বোধনী অনুষ্ঠানে যোগদান করেন। উইকিমিডিয়া স্বেচ্ছাকর্মী অধ্যাপক ডারিয়ুজ জেমিয়েলনিয়াক এই অনুষ্ঠানের উদ্বোধনী বক্তৃতা দেন এবং উইকিপিডিয়ার প্রতিষ্ঠাতা জিমি ওয়েলস এই ঘটনার স্বীকৃতিতে বিবৃতি দেন।
বৈদ্যনাথ প্রসাদ মাহাতো
বৈদ্যনাথ প্রসাদ মাহতো (২ জুন ১৯৪৭ – ২৮ ফেব্রুয়ারি ২০২০) একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। তিনি ২০০৯ ও ২০১৯ সালে লোকসভায় বাল্মীকিনগর লোকসভা কেন্দ্রের লোকসভা সদস্য হিসেবে নির্বাচিত হয়েছিলেন।  এছাড়া, তিনি বিহার সরকারের একজন মন্ত্রী ও বিহার বিধানসভার একজন বিধায়ক হিসেবে দায়িত্ব পালন করেছিলেন।
জীবনী
বৈদ্যনাথ প্রসাদ মাহাতো ১৯৪৭ সালের ২ জুন জন্মগ্রহণ করেছিলেন। ২০০০ সাল থেকে ২০০৯ সাল পর্যন্ত তিনি বিহার বিধানসভায় নৌতন বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০০৫ সাল থেকে ২০০৮ পর্যন্ত তিনি বিহার সরকারে পল্লী উন্নয়ন মন্ত্রী হিসেবে দায়িত্ব পালন করেন। এরপর ২০০৯ ও ২০১৯ সালে তিনি বাল্মীকি নগর থেকে লোকসভার সদস্য হিসেবে নির্বাচিত হন।
বৈদ্যনাথ প্রসাদ মাহাতো ২০২০ সালের ২৮ ফেব্রুয়ারি ৭২ বছর বয়সে প্রয়াত হন।
মোহাম্মদ আব্দুল্লাহ (শিক্ষাবিদ)
প্রফেসর মোহাম্মদ আবদুল্লাহ (জন্ম ১ জানুয়ারী ১৯৩৭) একজন বাংলাদেশী রাজনীতিবিদ ও শিক্ষাবিদ। এক দশক ধরে উচ্চশিক্ষায় অধ্যাপনা করার পরে তিনি ১৯৯১ থেকে ২০০০ সাল পর্যন্ত বাংলাদেশ জাতীয়তাবাদী দলের মনোনীত প্রার্থী হিসাবে ২ ৬৩ নং  চাঁদপুর -৪ আসন থেকে সংসদ সদস্য হিসাবে দু’বার দায়িত্ব পালন করেছিলেন। পরে তিনি বাংলাদেশ জাতীয়তাবাদী দল থেকে পদত্যাগ করেন এবং কর্নেলের নেতৃত্বে লিবারেল ডেমোক্র্যাটিক পার্টিতে যোগ দেন। (অব.) কর্নেল অলি আহমেদের নেতৃত্বে রাজনীতি করেন। তিনি স্থানীয় রাজনীতিতে প্রফেসর আব্দুল্লাহ নামে বেশি পরিচিত।
প্রাথমিক জীবন
মোহাম্মদ আবদুল্লাহ বর্তমানে চট্টগ্রাম বিভাগের একটি অংশ চাঁদপুর জেলায় একটি বিশিষ্ট মুসলিম পরিবারে জন্মগ্রহণ করেছিলেন। তাঁর পিতা আলহাজ্ব নবাব আলী (গাজী) আরবিতে একজন পণ্ডিত ছিলেন, পরোপকারী এবং ইসলামী চিন্তাবিদ, " গাজী " পরিবারের অন্তর্ভুক্ত মুসলিম অভিজাত ছিলেন তাদের পূর্বপুরুষরা ইসলামকে রক্ষায় এবং বর্ধনের ক্ষেত্রে সাফল্যের জন্য তাদের বীরত্বের জন্য "গাজী" উপাধি পেয়েছিলেন।
মোহাম্মদ আবদুল্লাহ বাজাপ্তি রমনী মোহন উচ্চ বিদ্যালয়ে পড়াশোনা করেন, যেখানে তিনি ১৯৫৩ সালে ম্যাট্রিক পাস করেন। তিনি উচ্চ শিক্ষার জন্য ঢাকায় চলে গমন করেন এবং ১৯৫৫ সালে জগন্নাথ কলেজে আই.কম (ইন্টারমিডিয়েট) পাশ করে এবং বি.কম.সহ দুই ভাইয়ের সাথে সেখানে স্থায়ীভাবে বসবাস শুরু করেন।    ঢাকা বিশ্ববিদ্যালয় থেকে ১৯৫৮ সালে (অনার্স) এবং ১৯৫৯ সালে এম.কম ডিগ্রি অর্জন করেন। পরবর্তীকালে তিনি উচ্চতর পড়াশুনার জন্য লন্ডনে যান এবং চার্টার্ড সেক্রেটারি হিসাবে যোগ্যতা অর্জনের জন্য অধ্যয়ন করেন; তিনি ইংল্যান্ডের চার্টার্ড ইনস্টিটিউট অফ সেক্রেটারি থেকে তার সার্টিফিকেট অর্জন করেন এবং ফেলো (এফসিআইএস) হন।
শিক্ষা জীবন
রাজনীতিতে প্রবেশের আগে মোহাম্মদ আবদুল্লাহ ছিলেন একজন শিক্ষাবিদ। তিনি ডিগ্রি কলেজগুলিতে শিক্ষকতা করেন এবং প্রায় ১৪ বছর ঢাকা বিশ্ববিদ্যালয়ের পরিচালন ও ফিনান্স বিভাগে খণ্ডকালীন অনুষদের সদস্য ছিলেন; তিনি সেখানে পড়াশুনার সময় ১৯৬৪ থেকে ১৯৬৬ সাল পর্যন্ত যুক্তরাজ্যের একটি মাধ্যমিক আধুনিক বিদ্যালয়ে শিক্ষকতা করেছিলেন। তিনি ১৯৯১ থেকে ১৯৯৫ সাল পর্যন্ত চট্টগ্রাম বিশ্ববিদ্যালয়ের সিনেটের সদস্য ছিলেন।
রাজনৈতিক জীবন
১৯৯১ সালে মোহাম্মদ আবদুল্লাহ বাংলাদেশ জাতীয়তাবাদী দলে যোগদানের মাধ্যমে রাজনীতিতে প্রবেশ করেছিলেন এবং সে বছর বাংলাদেশ সাধারণ নির্বাচনে তিনি রাষ্ট্রপতি এরশাদের অধীনে প্রধানমন্ত্রীর দায়িত্ব পালনকৃত মিজানুর রহমান চৌধুরীকে পরাজিত করে চাঁদপুর -৪ আসন থেকে সংসদ সদস্য নির্বাচিত হয়েছিলেন। । তিনি বিএনপির মনোনয়ন নিয়ে চাঁদপুর -৪ থেকে দু’বার নির্বাচিত হয়েছিলেন (১৯৯,, ৬ষ্ঠ এবং ৭ম সংসদ নির্বাচনে)। ২০০১ সালে বিএনপিও তাকে প্রার্থী ঘোষণা করেছিল। তার মনোনয়ন বাতিল হলে  এসএ সুলতানকে (পরে এমপি নির্বাচিত) মনোনিত হন।  মোহাম্মদ আবদুল্লাহ দল থেকে পদত্যাগ করেন। তিনি স্বতন্ত্র হয়ে নির্বাচনে একাধিকবার প্রার্থী হন।
কয়েক বছর নিজেকে রাজনীতি থেকে দূরে রাখার পরে তিনি লিবারেল ডেমোক্র্যাটিক পার্টিতে যোগ দিয়েছিলেন। ২০০৬ সালে আওয়ামী লীগের নেতৃত্বাধীন মেগা-জোট লিবারেল ডেমোক্র্যাটিক পার্টিকে ২৯ টি সংসদীয় আসনে প্রার্থী হতে বলেছিল। মোহাম্মদ আবদুল্লাহ চাঁদপুর -৪ এর মনোনীত প্রার্থী ছিলেন। জুন, ২০১৯ এ মোহাম্মদ আবদুল্লাহ কর্নেলের নেতৃত্বে লিবারেল ডেমোক্র্যাটিক পার্টি (এলডিপি) থেকে পদত্যাগ করেছেন। (অব। ) অলি আহমেদ এবং তার পদত্যাগের বিষয়টি নিশ্চিত করে প্রেসকে একটি বিবৃতি জারি করেছেন।
ব্যক্তিগত জীবন
মোহাম্মদ আবদুল্লাহ ব্রিটিশ রাজের কুমিল্লার কুমিল্লার চৌদ্দগ্রামের কাজী পরিবারের মেয়ে মেহেরুননেসা বেগমের (মীরা) সাথে বিবাহ বন্ধনে আবদ্ধ হন। তাদের তিন মেয়ে ও এক ছেলে রয়েছে।
প্রকাশনা
১৯৬২ সালে মোহাম্মদ আবদুল্লাহ এসেনশিয়াল অন ব্যাংকিংয়ের লেখক ছিলেন।
হেদার ভ্যানডেভেন
হেদার ভ্যানডেভেন (হলিউড, সেপ্টেম্বর ৬, ১৯৮১) একজন মার্কিন পর্নোগ্রাফিক অভিনেত্রী। তিনি পেন্টহাউস ম্যাগাজিন দ্বারা ২০০৬ সালে একবার পেট অব দ্য মান্থ নির্বাচিত হন, পরবর্তীতে ২০০৭ সালে পেট অফ দ্য ইয়ার হন।
ভবানী সেন
ভবানী সেন (১৯০৯ - ১০ জুলাই, ১৯৭২) একজন ভারতীয় সাম্যবাদী তাত্ত্বিক নেতা ও প্রাবন্ধিক। তিনি ভারতের স্বাধীনতা আন্দোলনে যুক্ত ছিলেন।
রাজনীতি
ভবানী সেন অধুনা বাংলাদেশে র পাবনায় জন্মগ্রহণ করেছিলেন। ছাত্রজীবন থেকে ব্রিটিশবিরোধী আন্দোলনে যোগ দিয়ে ১৯৩০ সালে জেলে যান। যশোর খুলনা যুব সংঘের বিপ্লবী সন্ত্রাসবাদী কর্মকান্ডের সাথে জড়িত ছিলেন প্রথম জীবনে। দেউলি বন্দীনিবাস থাকাকালীন অর্থনীতি তে এম.এ পাশ করেন। ১৯৩৮ সালে মুক্তি পেয়ে ভারতের কমিউনিস্ট পার্টি তে যোগ দিয়েছিলেন তিনি। রেলকর্মীদের ট্রেড ইউনিয়ন আন্দোলন, ১৯৪০-৪২ সালে কৃষক আন্দোলনে সক্রিয় ছিলেন। অবিভক্ত বাংলার কমিউনিস্ট আন্দোলনে নেতার ভূমিকায় উঠে আসেন ও ১৯৪৩ সালে দলের রাজ্য কমিটিতে নির্বাচিত ও কেন্দ্রীয় কমিটির সদস্য হন। তেভাগা আন্দোলনে ও তিনি অগ্রণী ভূমিকা নেন। ১৯৪৮ সালে কলকাতা য় দলের দ্বিতীয় কংগ্রেসে কমিউনিস্ট পার্টির পলিটব্যুরো সদস্য হন। ১৯৬২ সালে পার্টি দ্বিধাবিভক্ত হলে সিপিআই দলের রাজ্য কমিটি সম্পাদক নির্বাচিত হন।
রচনা
ভবানী সেন দলের তাত্ত্বিক নেতা ও সুলেখক ছিলেন। ছদ্মনামে রচিত তার বিভিন্ন প্রবন্ধ বাংলা সাহিত্য মহলে আলোড়ন ফেলেছিল। রবীন্দ্রনাথ ঠাকুর কে নিয়ে রবীন্দ্র গুপ্ত ছদ্মনামে লেখা প্রবন্ধে রবীন্দ্রনাথ ঠাকুরকে “বুর্জোয়া কবি" আখ্যা দেন, যা তীব্র বিতর্ক সৃষ্টি করেছিল। সাহিত্য সংস্কৃতি, দলীয় মতবাদ ইত্যাদি নিয়ে বিশ্লেষণাত্মক অজস্র রচনা আছে তার।
মৃত্যু
সোভিয়েত ইউনিয়নে র মস্কো তে ১৯৭২ সালে মারা যান তিনি।
দশৈং
দশৈং (নেপালে বাদশাই বা বিজয়া দশমী) নেপাল এবং ভারতের কিছু অংশের একটি প্রধান হিন্দু ধর্মীয় উৎসব। এটি বিশ্বের অন্যত্র হিন্দুরাও উদযাপন করে, ভুটানের লোটশাম্পা এবং মায়ানমারের বার্মিজ গুর্খারা সহ। এই উৎসবের একটি সংস্করণ ভারতে হিন্দুদের দ্বারা নবরাত্রি বা দশেরা হিসাবে পালিত হয়, যদিও আচার এবং আচারগুলি উল্লেখযোগ্যভাবে পরিবর্তিত হয়।
এটি বিক্রম সংবৎ এবং নেপাল সংবৎ বার্ষিক ক্যালেন্ডারের সবচেয়ে দীর্ঘতম উৎসব এবং সবচেয়ে শুভ দিন, যা নেপালি জনগণ, সারা বিশ্বে তাদের প্রবাসীদের সাথে উদযাপন করে। নেপালে এটি দেশের বৃহত্তম উৎসব হিসাবেও পরিচিত এবং এটি দীর্ঘতম জাতীয় বা সর্বজনীন ছুটি। এই ছুটি ৫ দিন ধরে চলে। এটি নেপালের সবচেয়ে প্রত্যাশিত উৎসব। একসাথে উদযাপন করতে বিশ্বের বিভিন্ন প্রান্তের পাশাপাশি দেশের বিভিন্ন অঞ্চল থেকে লোকের সমাগম হয় এখানে। উৎসবের সময় সকল সরকারি অফিস, শিক্ষা প্রতিষ্ঠান এবং অন্যান্য অফিস বন্ধ থাকে। শুক্লপক্ষ থেকে শুরু হয়ে সেপ্টেম্বর বা অক্টোবরে উৎসবটি পড়ে (উজ্জ্বল চন্দ্র রাত) আশ্বিন মাসের পূর্ণিমায় শেষ হয়। যে পনেরো দিনে এটি পালিত হয়, তার মধ্যে সবচেয়ে গুরুত্বপূর্ণ দিনগুলি হল প্রথম, সপ্তম, অষ্টম, নবম, দশম এবং পনেরতম।
বহিঃসংযোগ
Dussehra വിജയദശമി దసరా دسہرہ
আব্দুল হান্নান (রাজনীতিবিদ)
আব্দুল হান্নান (১ জানুয়ারি ১৯৩৮ – ১ অক্টোবর ২০০৯) যিনি '''এম. এ. হান্নান''' নামেও পরিচিত ছিলেন একজন মুক্তিযোদ্ধা ও রাজনীতিবিদ। তিনি ১৯৮৮ সালের চতুর্থ জাতীয় সংসদ নির্বাচনে তৎকালীন সিলেট-৪ আসন থেকে সংসদ সদস্য নির্বাচিত হয়েছিলেন।
প্রারম্ভিক জীবন
এম.এ. হান্নান ১ জানুয়ারি ১৯৩৮ সালে ব্রিটিশ ভারতের আসামের সিলেট জেলার (বর্তমান বাংলাদেশ) গোয়াইনঘাট উপজেলার বীরকুলী গ্রামে জন্মগ্রহণ করেন। আব্দুল হান্নান নিজ গ্রামে প্রাথমিক শিক্ষা সমাপ্ত করে ১৯৫২ সালে গোয়াইনঘাট উচ্চ বিদ্যালয় থেকে মেট্রিকুলেট পাস করেন। এম.সি কলেজ থেকে ১৯৫৪ সালে এইচএসসি পাস করে ১৯৫৭ সালে বিএ ডিগ্রি পাস করেন। ঢাকা বিশ্ববিদ্যালয় থেকে ১৯৫৮ সালে ভর্তি হন এলএলবিতে।
রাজনৈতিক ও কর্মজীবন
১৯৫২ সালে ভাষা আন্দোলনে বিশেষ অবদান রাখেন। সংসদ সদস্য নির্বাচিত হওয়ার আগে তিনি গোয়াইনঘাট উপজেলার ৮ নং তোয়াকুল ইউনিয়নের ১৯৭৩ থেকে ১৯৮৩ পর্যন্ত পর পর তিন বার চেয়ারম্যান নির্বচিত হয়েছিলেন। তিনি গোয়াইনঘাট আওয়ামীলীগের প্রতিষ্টাতা সভাপতি। মুক্তিযোদ্ধে সক্রিয় অংশগ্রহণ করেন তিনি। সিলেট জেলা আওয়ামীলীগের প্রভাব শালী নেতা ছিলেন তিনি।
মৃত্যু
১ অক্টোবর ২০০৯ সালে ৭১ বছর বয়সে ডায়াবেটিস ও ক্রান্সারে আক্রান্ত হয়ে মৃত্যুবরণ করেন।
ডি. এম. কাথির আনন্দ
'''ডি. এম. কাথির আনন্দ''' হলেন একজন ভারতীয় রাজনীতিবিদ যিনি দ্রাবিড় মুনেত্র কড়গম দলের সাথে যুক্ত। তিনি ২০১৯ সালের ১৯ আগস্ট ভেলোর লোকসভা কেন্দ্রর নির্বাচিত লোকসভা সদস্য।
আবুল কালাম আজাদ (ব্যবসায়ী)
সংযোগ=//upload.wikimedia.org/wikipedia/commons/thumb/c/c3/Abul_Kalam_Azad_at_his_office%2C_Dhaka_2014.jpg/220px-Abul_Kalam_Azad_at_his_office%2C_Dhaka_2014.jpg|থাম্ব| আজাদ তার অফিসে, ঢাকা ২০১৪ আবুল কালাম আজাদ একজন বাংলাদেশী ব্যবসায়ী। তিনি আজাদ পণ্যের প্রতিষ্ঠাতা এবং ব্যবস্থাপনা পরিচালক, এবং বাংলাদেশ প্রিন্টিং প্রোডাক্ট অ্যাসোসিয়েশনের সভাপতি।
জীবনের প্রথমার্ধ
আজাদ চাঁদপুর জেলায় জন্মগ্রহণ করেন এবং শরীয়তপুর জেলায় বেড়ে ওঠেন। তিনি ঢাকায় লজিং টিউটর হিসেবে কাজ করতেন।
কর্মজীবন
১৯৮২ সালে পুরান ঢাকা থেকে পোস্টার কিনে রাস্তায় বিক্রি করে ব্যবসা শুরু করেন আজাদ। তিনি সিঙ্গাপুর থেকে জনপ্রিয় টিভি শো যেমন দ্য বায়োনিক ওমেন এবং ফুটবলারদের পিনআপ আমদানি করে এবং বাংলাদেশে বিক্রি করে আজাদ প্রোডাক্টস নামে ব্যবসা সম্প্রসারিত করেন। ১৯৯০ এর দশকে তিনি স্থানীয় সেলিব্রিটিদের বেশি ব্যবহার করতে শুরু করেন এবং লাভের সাথে তিনি পল্টনে আজাদ সেন্টার তৈরি করেন।
আজাদ গ্রিটিং কার্ড এবং ক্যালেন্ডার তৈরির জন্য কোম্পানির প্রসার ঘটান। তিনি বাংলাদেশ মুদ্রণ পণ্য সমিতির সভাপতি হন। তিনি বাংলাদেশের বিভিন্ন স্থানে আজাদ পণ্যের শাখাও খোলেন। তিনি ব্যতিক্রমী মায়েদের জন্য 'রত্নগর্ভা' পুরস্কার প্রতিষ্ঠা করেন। ২০০৬ সালে, বাংলালিংক তার জীবনীর উপর ভিত্তি করে একটি টেলিভিশন বিজ্ঞাপন তৈরি করে।
বাংলাদেশে কোভিড-১৯ মহামারী আজাদ এবং তার ব্যবসার জন্য বিশেষভাবে কঠিন ছিল। ক্রমহ্রাসমান চাহিদার কারণে তাকে দোকান বন্ধ করতে হয়েছিল।
বিতর্ক
অপরাধ তদন্ত বিভাগের পরিদর্শক গোলাম সারওয়ার তাকে লাঞ্ছিত করার অভিযোগে তার বিরুদ্ধে একটি মামলা দায়ের করার পর ২৯ আগস্ট ২০০৯-এ আজাদকে গ্রেপ্তার করা হয়। ইন্সপেক্টর আজাদের কাছে তার ভাইয়ের চাকরির জন্য গিয়েছিল। আজাদকে এক দিনের রিমান্ডে নেওয়া হয়েছিল এবং তার কোম্পানি অভিযোগ অস্বীকার করে একটি বিবৃতি জারি করেছে।
ম্যারি ওলস্টোনক্র্যাফ্‌ট
ম্যারি ওলস্টোনক্রাফট (ইংরেজি: Mary Wollstonecraft, এপ্রিল ২৭, ১৭৫৯ - সেপ্টেম্বর ১০, ১৭৯৭) অষ্টাদশ শতাব্দীর গুরুত্বপূর্ণ ইংরেজ লেখিকা। নারীবাদী আন্দোলনের ইতিহাসের সাথে তার নাম বিশেষভাবে যুক্ত। তার জন্ম লন্ডনের স্পিটাফিল্ডসে। ম্যারির সাহিত্য জীবন ক্ষণস্থায়ী, মাত্র ৯ বছর জুড়ে তার ব্যাপ্তি। এই সময়ে তিনি নারীবাদ সহ দর্শন, শিক্ষা, রাজনীতি, ধর্ম, ইতিহাস, ইত্যাদি নিয়ে লেখালেখি করেছেন। ওলস্টোনক্রাফটের শ্রেষ্ঠ রচনা আ ভিন্ডিকেশন অফ দ্য রাইটস অফ ওম্যান (১৭৯২), যেখানে তিনি যুক্তি দেখিয়েছেন যে নারী প্রাকৃতিকভাবেই পুরুষ অপেক্ষা হীন, এমনটি নয়। শিক্ষার অভাবেই নারী পুরুষের চেয়ে পিছিয়ে পড়ে। তিনি প্রস্তাব করেন নারী এবং পুরুষ উভয়কেই যুক্তিবাদী সত্ত্বা হিসেবে বিবেচনা করা উচিত এবং এর মাধ্যমে তিনি যুক্তির ওপর প্রতিষ্ঠিত সামাজিক শৃঙ্খলা খুঁজে পাওয়ার কথা কল্পনা করেছেন।
ম্যারি বিয়েবিরোধী ছিলেন কিন্তু আবার প্রেম এবং স্বাধীন যৌনতার পক্ষে ছিলেন, বিংশ শতাব্দীর শেষ দিক পর্যন্ত ম্যারির লেখার চেয়ে ম্যারির ব্যক্তিগত প্রেম এবং যৌনতা নিয়েই গবেষকরা বেশি মাথা ঘামিয়েছেন কারণ ম্যারির নিজের ব্যক্তিগত প্রেম বা যৌনতা সম্পর্কে অত বেশি কিছু জানা যায়নি। সুইজারল্যান্ডের চিত্রশিল্পী হেনরি ফুজেলি (১৭৪১-১৮২৫), যিনি যার জীবনের একটা বড় অংশ ইংল্যান্ডে কাটিয়েছেন, ম্যারির সঙ্গে প্রেম করেছিলেন যদিও এ ব্যাপারে আজ অবধি কোনো স্পষ্ট এবং শক্ত প্রমাণ পাওয়া যায়নি যে তারা প্রেমই করতেন, তবে মার্কিন ব্যবসায়ী গিলবার্ট ইমলে (১৭৫৪-১৮২৮) ম্যারির গর্ভে ফ্যানি ইমলে নামের একটি মেয়ের জন্ম দিয়েছিলেন এটির প্রমাণ আছে কারণ গিলবার্টকে ম্যারি খুব সম্ভবত বিয়ে করেছিলেন, ম্যারির দ্বিতীয় বিয়ে ছিলো দার্শনিক উইলিয়াম গডউইনের সঙ্গে, ম্যারি তার সাথে সহবাস করেন এবং দ্বিতীয় বাচ্চা জন্ম দিতে গিয়ে মারা যান মাত্র ৩৮ বছর বয়সে এবং এই দ্বিতীয় মেয়েটির নাম গডউইন ম্যারিই রেখেছিলেন, মেয়েটি কবি পার্সি বিশি শেলি এর পত্নী হয়েছিলেন।
বের্টল্ট ব্রেখট
বের্টল্ট ব্রেখট (Bertolt Brecht, ; ১০ ফেব্রুয়ারি ১৮৯৮ – ১৪ আগস্ট ১৯৫৬) ছিলেন একজন জার্মান নাট্যকর্মী, নাট্যকার ও কবি। ভাইমার প্রজাতন্ত্রের যুগে তিনি মিউনিখে নাট্যকার হিসেবে প্রথম সাফল্য অর্জন করেন এবং ১৯২৪ সালে বার্লিনে চলে যান। সেখানে তিনি কার্ট ভাইলের সঙ্গে দ্য থ্রিপেনি অপেরা লেখেন এবং সুরকার হ্যান্স আইসলারের সঙ্গে আজীবন সহযোগ শুরু করেন। এই কালপর্বে মার্ক্সবাদী চিন্তায় নিমগ্ন ব্রেখট নৈতিকতামূলক লের্সটুক লেখেন এবং মহাকাব্যিক নাট্যকলা (যেটাকে তিনি পরবর্তীতে দ্বান্দ্বিক নাট্যকলা নামে অবিহিত করতে স্বাচ্ছন্দ্যবোধ করতেন) ও তথাকথিত ভি-ইফেক্টের শীর্ষস্থানীয় তাত্ত্বিকে পরিণত হন। নাৎসি আমলে তিনি নির্বাসিত জীবন কাটান, প্রথমে স্ক্যান্ডিনেভিয়ায় এবং দ্বিতীয় বিশ্বযুদ্ধের সময় যুক্তরাষ্ট্রে, যেখানে তিনি এফবিআইয়ের নজরদারি ও হাউস অনামেরিকান কর্মকাণ্ড কমিটির সমনজারিতে ছিলেন। যুদ্ধের পরে পূর্ব বার্লিনে ফিরে এসে তিনি তার স্ত্রী এবং দীর্ঘকালীন সহযোগী অভিনেত্রী হেলেন ভেইগেলের সঙ্গে নাট্য সংস্থা বার্লিনার এনসেম্বল প্রতিষ্ঠা করেন।
জীবন
ব্রেশ্‌ট জার্মানির বায়ার্ন রাজ্যে জন্ম নেন। জীবনের প্রথম ২৫ বছর তিনি সেখানেই কাটান। তার প্রথমদিককার সাহিত্য এখানেই প্রকাশিত হয়। ১৯১৭ সাল থেকে ১৯২১ সাল পর্যন্ত ব্রেশ্‌ট মিউনিখে চিকিৎসাবিদ্যার ওপর পড়াশোনা করেন, কিন্তু তার ঝোঁক ছিল সাহিত্যের দিকে। ১৯২২ সালে ব্রেশ্‌ট অপেরা গায়িকা মারিয়ান ৎসফ্‌-কে বিয়ে করেন। তাঁদের ঘরে একটি কন্যা সন্তান জন্ম নেয়। তবে ব্রেশ্‌ট অনুগত স্বামী ছিলেন না। ১৯১৯ ও ১৯২৬ সালের মাঝে তিনজন মহিলার গর্ভে ব্রেশ্‌টের তিনটি সন্তান জন্মে। এদের মধ্যেই একজন হলেন মারিয়ান। ১৯২৪ সালে ব্রেশ্‌ট ঠিকানা বদল করে বার্লিনে যান। সেখানে তিনি কিছুদিনের জন্য মঞ্চ পরিচালক মাক্স রাইনহার্ট ও এর্ভিন পিস্কাটর, এবং নাট্যকার কার্ল ৎসুক্‌মাইয়ারের সাথে কাজ করেন। ১৯২৮ সালে ব্রেশ্‌ট সুরকার কুর্ট ভাইলের সহযোগিতায় ইংরেজি অপেরা "দ্য বেগার্স অপেরা"-র একটি সম্পূর্ণ সংশোধিত সংস্করণ প্রস্তুত করেন। অপেরাটি ডি দ্রাইগ্রোশেন্‌ওপার (Die Dreigroschenoper) নামে বার্লিনের থিয়েটার আম শিফবাউয়ারডাম-এ মুক্তি পায় ও দারুণ সাফল্য লাভ করে। ১৯২৯ সালের ১০ই এপ্রিল ব্রেশ্‌ট হেলেনে ভাইগেল-কে বিয়ে করেন। এই দম্পতির তিন বছর আগেই একটি পুত্রসন্তান হয়েছিল। বিয়ের পরে তাঁদের আরেকটি সন্তান হয়। ১৯৩০ সালে ব্রেশ্‌টের আউফশটিগ উন্ট ফাল ডের শ্টাট মাহাগোনি অপেরাটি মুক্তি পাওয়ার পর চরম নিন্দিত হয়। ১৯৩১ সালে ডি দ্রাইগ্রোশেন্‌ওপার-এর চলচ্চিত্র সংস্করণ মুক্তি পায়। ১৯৩৩ সালে, রাইখশ্টাগে আগুন লাগার একদিন পর ব্রেশ্‌ট সপরিবারে জার্মানি ত্যাগ করেন। প্রথমে প্রাগ শহরে ও পরে মার্কিন যুক্তরাষ্ট্রে আশ্রয় নেন। কিছুদিন (১৯৪৫-১৯৪৭) তিনি হলিউডে কাজ করেন। ১৯৪৭ সালে মার্কিন-সোভিয়েত রাশিয়া ঠান্ডা যুদ্ধের জের হিসেবে ব্রেশ্‌টকে অন্যান্য অনেক চলচ্চিত্র ব্যক্তিত্বের সাথে মার্ক্সবাদী সাম্যবাদী সন্দেহে জেরা করা হয়। জেরার পরপরই একই দিনে, ৩০শে অক্টোবর, তিনি যুক্তরাষ্ট্র ত্যাগ করেন। ১৯৪৯ সালে ব্রেশ্‌ট জুরিখ ছেড়ে পূর্ব বার্লিনে চলে আসেন। এখানে তিনি বার্লিনার অঁসম্বল গঠন করেন। ১৯৫৬ সালের ১৪ই আগস্ট ব্রেশ্‌ট পূর্ব বার্লিনে হৃদ্‌যন্ত্রের ক্রিয়া বন্ধ হয়ে মারা যান।
১৯৩৩ সালে নাৎসিদের অত্যাচারে দেশ ছাড়ার পর ব্রেশ্‌ট বাকি জীবনটা অনেকটা ভবঘুরের মতোই দেশ থেকে দেশে ঘুরে বেড়িয়েছেন; নিজের দেশ বলে তার কিছু ছিল না। কিছুদিন হলিউডে কাজ করলেও সে জায়গাটি তার পছন্দ হয়নি। পশ্চিমে তিনি নিন্দিত হয়েছিলেন কট্টর মার্ক্সবাদী হিসেবে। সাম্যবাদী সন্দেহে তাঁকে জেরা করা হয়। ১৯৪৯ সালে পূর্ব বার্লিনে ফেরত আসার পরে সেখানেও মূলধারার বাইরের নাটক লেখার কারণে সন্দেহের শিকার হন।
রসুন
thumbnail|গোটা রসুন ও কোয়া ছাড়ানো রসুন
রসুন হল পিঁয়াজ জাতীয় একটি ঝাঁঝালো সবজি যা রান্নার মশলা ও ভেষজ ওষুধ হিসাবে ব্যবহৃত হয়। গাছ একটি সপুষ্পক একবীজপত্রী লিলি শ্রেণীর বহুবর্ষজীবী গুল্ম। বৈজ্ঞানিক নাম অ্যালিয়াম স্যাটিভাম (Allium sativum)। বাংলাদেশের সবচেয়ে বেশি রসুন উৎপাদনকারী জেলা নাটোর। নাটোর জেলা বাংলাদেশের রসুনের চাহিদার শতকরা ৩০ ভাগ এবং একক জেলা হিসেবে শতকরা ৭০ ভাগ উৎপাদনকারী জেলা।
উপযুক্ত জমি ও মাটি
জৈব পদার্থ সমৃদ্ধ ও সহজেই গুঁড়া হয় এমন মাটি রসুনের উপযোগী।
জাত পরিচিতি
অনুমোদিত জাত নেই। স্থানীয় জাত চাষ করা হয়।
চারা তৈরি
বীজ বপনঃ শুকনো রসুনের বাহিরের সারির কোয়া লাগানো হয়। ১৫ সে.মি. দূরত্বে সারি করে ১০ সে.মি. দূরে ৩-৪ সে.মি. গভীরে রসুনের কোয়া লাগানো হয়। প্রতি হেক্টরে ৩০০-৩৫০ কেজি বীজ রসুনের প্রয়োজন হয়।
সার ব্যবস্থাপনা
রসুনে হেক্টর প্রতি সারের পরিমাণ হলো-গোবর ১০ টন, ইউরিয়া ২০০ কেজি, টিএসপি ১২৫ কেজি, এমওপি ১০০ কেজি, জিংক সালফেট ২০ কেজি, বোরাক্স ১০ কেজি ও জিপসাম ১০০ কেজি। জমি তৈরির সময় সমুদয় গোবর, টিএসপি, জিংক সালফেট, বোরাক্স ও জিপসাম মাটির সাথে মিশিয়ে দিতে হবে। রসুন লাগানোর ৩০ দিন ও ৬০ দিন পর যথাক্রমে ১ম ও ২য় কিস্তির উপরি সার প্রয়োগ করা হয়। প্রতিবারে প্রতি হেক্টরে ১০০ কেজি ইউরিয়া ও ৫০ কেজি এমওপি সার প্রয়োগ করা হয়।
পোকা
পোকার নাম : থ্রিপস ভূমিকা : থ্রিপস ছোট আকারের পোকা বলে সহজে নজরে আসে না কিন্তু' পাতার রস চুষে খায় বলে অধিক আক্রমণে পাতা শুকিয়ে গাছ মরে যায় ও ফলন কম হয়।
পোকা চেনার উপায় : স্ত্রী পোকা সরম্ন, হলুদাভ। পুরম্নষ গাঢ় বাদামী । বাচ্চা পোকা হলুদ অথবা সাদা । এদের পিঠের উপর লম্বা দাগ দেখা যায়।
ক্ষতির নমুনা : রস চুষে খায় বলে পাতা রূপালী রং ধারণ করে অথবা ক্ষুদ্রাকৃতির বাদামী দাগ বা ফোটা দেখা যায়। আক্রমণ বেশি হলে পাতা শুকিয়ে মরে যায়। কন্দ আকারে ছোট ও বিকৃত হয়। অনুকূল পরিবেশ : বিকল্প পোষকের উপস্তিতি।
জীবন চক্র : স্ত্রী পোকা পাতার কোষের মধ্যে ৪৫-৫০ টি ডিম পাড়ে।
৫-১০ দিনে ডিম হতে নিম্ফ (বাচ্চা) বের হয়। নিম্ফ ১৫-৩০ দিনে দুটি ধাপ অতিক্রম করে । প্রথম ধাপে খাদ্য গ্রহণ করে এবং দ্বিতীয় ধাপে খাদ্য গ্রহণ না করে মাটিতে থাকে । এরা বছরে ৮ বার বংশ বিস্তার করে এবং স্ত্রী পোকা পুরুষ পোকার সাথে মিলন ছাড়াই বাচ্চা দিতে সক্ষম ।
ব্যবস্থাপনা : সাদা রংয়ের আঠালো ফাঁদ ব্যবহার ক্ষেতে মাকড়সার সংখ্যা বৃদ্ধি করে এ পোকা দমন করা যায়। অনুমোদিত কীটনাশক নির্ধারিত মাত্রায় প্রয়োগ করতে হবে।
ঢাকা ধর্মঘট, ২০০৬
২০ মে থেকে ৬ জুন পর্যন্ত, বাংলাদেশের প্রায় ১.৮ মিলিয়ন গার্মেন্টস শ্রমিক রাজধানী ঢাকায় এবং এর আশেপাশের শিল্প এলাকায় একযোগে ব্যাপক বন্য বিড়াল ধর্মঘটে নিযুক্ত ছিলেন। এই সময়কালে, বিশেষ করে ২০ মে থেকে ২৪ মে পর্যন্ত যখন গার্মেন্টস শ্রমিকদের বিদ্রোহ চরমে ছিল, প্রায় ৪০০০ কারখানার শ্রমিকরা কাজ শুরু করে। এই শ্রমিকরা, এবং শিল্প শহরতলির অন্যান্য শ্রমিকরা, রাজধানী ঢাকা এবং ঢাকার সাথে অন্যান্য শহর - ময়মনসিংহ, গাজীপুর, নারায়ণগঞ্জ, আশুলিয়া এবং চট্টগ্রাম ইত্যাদির সাথে শিল্প শহরতলির সংযোগকারী মহাসড়কগুলি ক্রমাগত বিক্ষোভ ও অবরোধ করে। এই গণবিদ্রোহের মুখে সরকার ব্যাপক দমন-পীড়ন চালায়। প্রথম এক সপ্তাহে, সরকারী পরিসংখ্যান অনুসারে, কমপক্ষে 3 জন শ্রমিককে গুলি করে হত্যা করা হয়েছিল, ৩০০০ জন আহত এবং কয়েক হাজারকে কারাগারে পাঠানো হয়েছিল। ৬-৭ জুন পর্যন্ত, বিভিন্ন রপ্তানি প্রক্রিয়াকরণ অঞ্চল এবং শিল্প এলাকায় শ্রমিকরা বন্য বিড়াল ধর্মঘট এবং বিক্ষোভে নিয়োজিত ছিল – বেশিরভাগ পোশাক কারখানা বন্ধ ছিল। রাজ্য ঘোষণা করেছে যে অর্ডার সম্পূর্ণরূপে পুনরুদ্ধার করা হলেই কেবল ৮ জুন থেকে কারখানাগুলি খুলবে।
রসুন
রোগ ব্যবস্থাপনা
রোগের নাম : পার্পল বস্নচ / বস্নাইট ভূমিকা : এ রোগ পেঁয়াজের সবচেয়ে বেশি ক্ষতি করে। যে কোন বয়সে গাছের পাতা ও কাণ্ড আক্রান্ত হয়। অধিক আক্রমণে পেঁয়াজে ফুল আসে না ও ফসল কম হয়। আক্রান্ত বীজ বেশিদিন গুদামে রাখা যায়না । বাজার মূল্য কমে যায়। রোগের কারণ : অল্টারনারিয়া পোরি ও স্টেমফাইলিয়াম বট্রাইওসাম নামক ছত্রাকদ্বয় দ্বারা এ রোগ হয়ে থাকে।
ক্ষতির নমুনা : কাণ্ডে প্রথমে ক্ষুদ্র ক্ষুদ্র পানি ভেজা হালকা বেগুনী রংয়ের দাগের সৃষ্টি হয়। দাগগুলি বৃদ্ধি পেয়ে বড় দাগে পরিণত হয় এবং আক্রান্ত স্থান খড়ের মত হয়ে শুকিয়ে যায়।
- আক্রান্ত পাতা ক্রমান্বয়ে উপরের দিক হতে মরতে শুরু করে। - পাতা বা কাণ্ডের গোড়ায় আক্রান্ত স্থানের দাগ বৃদ্ধি পেয়ে হঠাৎ পাতা বা বীজবাহী কাণ্ড ভেঙ্গে পড়ে এতে বীজ অপুষ্ট হয় ও ফলন কম হয়।
অনুকূল পরিবেশ : বৃষ্টিপাত হলে এ রোগ দ্রুত বিস্তার লাভ করে। বিস্তার : আক্রান্ত বীজ, গাছের পরিত্যাক্ত অংশ ও বায়ুর মাধ্যমে এ রোগ বিস্তার লাভ করে। ব্যবস্থাপনা : - রোগ প্রতিরোধী বা সহনশীল জাত ব্যবহার - রোগমুক্ত বীজ ব্যবহার - ফসল পর্যায় অনুসরণ করা অঅর্থাৎ একই জমিতে পর পর কমপক্ষে ৪ বছর পেঁয়াজ না করা - পেঁয়াজ গাছের পরিত্যাক্ত অংশ, আগাছা ধ্বংস করা - অনুমোদিত ছত্রাক নাশক নির্ধারিত মাত্রায় প্রয়োগ করা ।
কাণ্ড পঁচা রোগ
রোগের নাম : কাণ্ড পঁচা রোগের কারণ : স্ক্লেরোসিয়াম রলফসি ও ফিউজারিয়াম নামক ছত্রাক দ্বারা এ রোগ হয়। ভূমিকা : যে কোন বয়সে গাছ এ রোগে আক্রান্ত হতে পারে। কন্দ ও শিকড়ে এর আক্রমণ দেখা যায়। আক্রান্ত কন্দে পচন ধরে এবং আক্রান্ত  কন্দ গুদামজাত করে বেশি দিন রাখা যায় না।
ক্ষতির নমুনা : আক্রান্ত গাছের পাতা হলদে হয়ে যায় ও ঢলে পড়ে । - টান দিলে আক্রান্ত গাছ খুব সহজে মাটি থেকে কন্দসহ ( পেঁয়াজ) উঠে আসে। - আক্রান্ত স্থানে সাদা সাদা ছত্রাক এবং বাদামী বর্ণের গোলাকার ছত্রাক গুটিকা (স্ক্লেরোসিয়াম ) দেখা যায়।
অনুকূল পরিবেশ : অধিক তাপ ও আর্দ্রতা পূর্ণ মাটিতে এ রোগ দ্রুত বিস্তার লাভ করে। ক্ষেতে সেচ দিলেও এ রোগ বৃদ্ধি পায়। বিস্তার : এ রোগের জীবাণু মাটিতে বসবাস করে বিধায় সেচের পানির মাধ্যমে ও মাটিতে আন্তঃ পরিচর্যার সময় কাজের হাতিয়ারের মাধ্যমে এ রোগের বিস্তার হয়। ব্যবস্থাপনা : - আক্রান্ত গাছ তুলে ধ্বংস করতে হবে। - মাটি সব সময় স্যাঁত স্যাঁতে রাখা যাবে না। - আক্রান্ত জমিতে প্রতি বছর পেঁয়াজ /রসুন চাষ করা যাবে না। - অনুমোদিত ছত্রাক নাশক নির্ধারিত মাত্রায় প্রয়োগ করতে হবে।
ফসল সংগ্রহ
রসুন গাছের পাতা শুকিয়ে বাদামী রং ধারণ করলে ঢলে পড়ে তখন রসুন তোলার উপযোগী হয়। গাছসহ রসুন তোলা হয় এবং ঐ ভাবে ছায়াতে ভালভাবে শুকিয়ে মরা পাতা কেটে সংরক্ষণ করা হয়। প্রতি হেক্টরে ১০–১২ টন ফলন পাওয়া যায়।
রসুন গাছের বিটপের নিম্নাংশ পরিবর্তিত হয়ে বাল্ব জাতীয় সঞ্চয়ী অঙ্গ তৈরি করে যা মশলা হিসাবে রান্নায় ব্যবহৃত হয়। পিয়াঁজের সঙ্গে প্রধান পার্থক্য হল সাদা রঙ এবং অনেক কোয়ার গুচ্ছ।
ব্যবহার
১) ইউরোপে ‘হোয়াইট ম্যাজিক’-এর নাকি মূল মাধ্যমই হচ্ছে রসুন। এমনকী, এই রসুন দিয়ে ইউরোপিয়ানরা ভ্যাম্পায়ারদের মোকাবিলা করেন। রসুনের মালা বা রসুন ঘরের সামনে ঝুলিয়ে রাখলে ভ্যাম্পায়াররা আসতে পারে না বলে বিশ্বাস।
২) ইসলাম মতে রসুন খেয়ে মসজিদে যাওয়া মানা। কারণ, রসুনের গন্ধে আল্লার নাম করতে গিয়ে মন অন্যদিকে চলে যেতে পারে।
হিন্দুরাও এই একই কারণে ভগবানের পুজো-অর্চনার সময়ে বা মন্দিরে যেতে গেলে রসুনকে এড়িয়ে চলেন। কারণ, রসুনের গন্ধে মনের পবিত্রতা নষ্ট হয় বলে বহু হিন্দু মনে করেন।
৩) কর্পূরের সঙ্গে পোড়া রসুন মেশালে মশা, মাছি, পোকামাকড়ের হাত রেহাই পাওয়া যায়। রসুনকে পিষে জলের সঙ্গে মিশিয়ে ঘর মুছলেও পোকা-মাকড়ের হাত থেকে রেহাই পাওয়া যায়।
৪) রসুনে ১৭ মাত্রার অ্যামিনো অ্যাসিড থাকে। এই অ্যামিনো অ্যাসিড শরীরের ভিতরের অঙ্গ-প্রতঙ্গগুলোকে কাজ করতে সাহায্য করে। কারণ, মানুষের শরীরে ৭৫ শতাংশে থাকে এই অ্যামিনো অ্যাসিড।
৫) চাইনিজ খাবারে রসুন বেশি ব্যবহার হওয়ার কারণ সেখানে বিশ্বের ৬৬% রঁসুন উৎপাদন হয়।
৬) প্রথম বিশ্বযুদ্ধে জখম সৈনিকদের গ্যাংগ্রিনের চিকিৎসাতে সালফারের ভাণ্ডার কম পড়লে রসুন ব্যবহার করা হত।
৭) রসুন হার্টের পক্ষে খুবই ভাল। কারণ, কাঁচা রসুন খেলে কোলেস্টেরল কমে। সর্দি-কাশিতেও রসুনের পথ্য মারাত্মক রকমের কার্যকারি।
৮) হাত থেকে রসুনের গন্ধ দূর করতে, ঠান্ডা জলের মধ্যে স্টিলের বাসনে হাত ঘসুন। গন্ধ দূর হবে।
৯) ১৯ এপ্রিল বিশ্বজুড়ে ‘গার্লিক ডে’ পালিত হয়।
১০) বিভিন্ন মিষ্টি জাতীয় খাবারেও রসুন ব্যবহার করা হয়। এর মধ্যে উল্লেখযোগ্য ‘লাসুন কি ক্ষীর’।
১১) রসুনে থাকা এসেলিল নামক এক ধরনের অ্যান্টিঅক্সিডেন্ট ইরেক্টাইল ডিসফাংশন দূর করতে সহায়তা করে। এতে যৌন চাহিদা বেড়ে যায়।
১২) এছাড়াও এতে থাকা ভিটামিন বি৬ মানসিক চাপ, অনিদ্রা এবং মানসিক অশান্তি থেকে মুক্তি পেতে সহায়তা করে।
ভেষজ ব্যবহার
রসুন বিশ্বে বাণিজ্যিক ভেষজ হিসাবে সফলতম। ২০০৪ সালে ২৭ মিলিয়ন ডলারেরও বেশি ভেষজ রসুনজাত ওষুধ বিক্রয় হয় । রসুন নিম্নলিখিত উপকার করে বলে মনে করা হয়ঃ
ক্রিয়া প্রণালী
thumbnail|দুর্গন্ধযুক্ত ভেষজ গুণবাহী যৌগ অ্যালিসিন এর প্রধান সক্রিয় উপাদান অ্যালিসিন নামক সালফারযুক্ত জৈব যৌগ। অ্যালিসিন রসুনের কুখ্যাত গন্ধ ও বিখ্যাত ভেষজ গুণ দুইয়ের-ই প্রধাণ কারণ। অক্ষত রসুনে অ্যালিসিন থাকে না, থাকে অ্যালিইন - একটি অ্যামিনো অ্যাসিড যা প্রোটিন তৈরীতে অংশ গ্রহণ করে না (যা নিজে আরেক অ্যামিনো অ্যাসিড সিস্টিন থেকে তৈরি হয়) । রসুনকে কাটলে বা ক্ষত করলে অ্যালিনেজ নামে একটি উৎসেচক অ্যালিইন থেকে অ্যালিসিন তৈরি করে। অ্যালিসিন খুবই স্বল্পস্থায়ী। রান্না করলে বা অ্যাসিডের প্রভাবে অ্যালিনেজও নিষ্ক্রিয় হয়ে যায়। তাই ভেষজ গুণের জন্য কাঁচা রসুন বেশি উপকারী। অ্যালিসিন দেহে কোলেস্টেরল তৈরির উৎসেচক এইচএমজিকোএ রিডাক্টেজ কে বাধা দেয় বলে জানা গেছে । অনেকে বিশ্বাস করেন অণুচক্রিকার উপরে কাজ করে এটি রক্ততঞ্চনে বাধা দেওয়ার ক্ষমতা রাখে, যা হৃদরোগে উপকারী। কিন্তু এর নির্ভরযোগ্য প্রমাণ এখনও পাওয়া যায়নি ।
পুষ্টি মূল্য
রসুন হল পেঁয়াজ পরিবারের একটি উদ্ভিদ যা এর স্বতন্ত্র স্বাদ এবং স্বাস্থ্য সুবিধার জন্য জন্মায়।  এটিতে সালফার যৌগ রয়েছে, যা এই স্বাস্থ্যের কিছু উপকারের জন্য দায়ী বলে মনে করা হয়।
রসুন অত্যন্ত পুষ্টিকর কিন্তু খুব কম ক্যালোরি আছে
কাঁচা রসুনের একটি লবঙ্গ (৩ গ্রামে) থাকে :
ম্যাঙ্গানিজ: দৈনিক মূল্যের ২% (dv)
ভিটামিন বি 6: ডিভির ২%
ভিটামিন সি: ডিভির ১%
সেলেনিয়াম: ডিভির ১%
ফাইবার: ০.০৬ গ্রাম
এটি ৪.৫ ক্যালোরি, ০.২ গ্রাম প্রোটিন এবং ১ গ্রাম কার্বোহাইড্রেটের সাথে আসে।
ভেষজ গুণ
১) কৃমি নাশক ২) শ্বাস কষ্ট কমায় ৩) হজমে সহায়তা করে ৪) প্রস্রাবের বেগ বাড়ায় ৫) শ্বাসনালীর মিউকাস বের করে দেয় ৬) এ্যাজমা রোগীর উপশম দেয় ৭) হাইপারটেনশন কমায় ৮) চুল পাকানো কমায় ৯) শরীরে কোলেস্টেরল লেভেল কমায় ১০) হাড়ের বিভিন্ন রোগ সারায়।
মাঘী পূর্ণিমা
মাঘী পূর্ণিমা বা মাঘ পূর্ণিমা হলো মঘানক্ষত্রাযুক্ত মাঘ মাসে পূর্ণিমা তিথি ও হিন্দু ও বৌদ্ধদের একটি ধর্মীয় উৎসব। এই দিনে চন্দ্র, গুরু এবং শনি তিনটি গ্রহই অশ্লেষা নক্ষত্রে তাদের নিজস্ব রাশিতে উপস্থিত থাকে। এদিন গৌতম বুদ্ধ তাঁর পরিনির্বাণের কথা ঘোষণা করেন। এছাড়া কথিত আছে যে, এই তিথিতে দেবতারা মর্ত্যলোকে ভ্রমণ করতে আসেন। এই তিথিতে কোনো তীর্থ বা গঙ্গা স্নান ও দান করলে ভগবান প্রসন্ন হন। ওই সময়ে কুম্ভমেলা প্রতি বারো বছর অন্তর অনুষ্ঠিত হয় এবং মাঘ মেলাটি বার্ষিক ভিত্তিতে তিনটি নদীর সঙ্গমস্থলে বা ত্রিবেণী সঙ্গমের চারপাশে উত্তর ভারতের এলাহাবাদ বা প্রয়াগের মতো শহরে অনুষ্ঠিত হয়। এছাড়াও গঙ্গাস্নান করা হয়ে থাকে।
বৌদ্ধ কিংবদন্তি
গৌতম বুদ্ধ পঁয়তাল্লিশ বর্ষাবাস অর্থাৎ অন্তিম বর্ষায় রাজগৃহের বেনুবনে অধিষ্ঠান করেন। সে সময় তিনি ভীষণ রোগে আক্রান্ত হন। পরে প্রবল ইচ্ছাশক্তি ও কঠোর ধ্যানবলে রোগমুক্ত হন। ভগবান বুদ্ধ বেনুবনে বর্ষাব্রত শেষ করে দেশ পরিভ্রমণের ইচ্ছা পোষণ করেন। পরে তিনি ক্রমে বৈশালীর চাপালচৈত্যে উপস্থিত হন। তখন তার বয়স পূর্ণ হয় আশি বছরে। এ সময় তিনি চাপালচৈত্যে ধ্যানস্থ হয়ে ভাবলেন তার পরিনির্বাণের সময় সন্নিকটে। পরে তিনি ভাবলেন এখনও তার শিষ্য-প্রশিষ্য, ভিক্ষু-ভিক্ষুণী এবং উপাসক-উপাসিকাগণ সুন্দর জীবনযাপনের যোগ্যতা অর্জন করেনি। এ অবস্থায় তিনি কি পরিনির্বাণ লাভ করতে পারেন? তখন তিনি সেবক আনন্দকে সম্বোধন করে বললেন, ‘হে আনন্দ, এই বৈশালী অত্যন্ত মনোরম স্থান। এখানকার উদ্যান, চৈত্য, প্রাকৃতিক সৌন্দর্য অত্যন্ত মনোমুগ্ধকর।’ ভগবান ইচ্ছা করলে ঋদ্ধিবলে কল্পকাল অবস্থান করতে পারেন। কিন্তু কাল সর্বগ্রাসী। জীবন অনিত্য, সংস্কার অনিত্য। জন্ম হলেই মৃত্যু অনিবার্য। এই বিশ্বে যে যতই শক্তি ও ক্ষমতাশালী হোক না কেন এবং যে যতই বিত্ত-বৈভব ও সম্পদ-ঐশ্বর্যের অধিকারী হোক না কেন, কেউ মৃত্যু থেকে মুক্ত হন। ধ্যানী-জ্ঞানী, মুনি-ঋষী- মৃত্যু সবাইকে স্পর্শ করে। সবাই মৃত্যুর অধীন। এই মহান সত্যটি বুদ্ধজীবনেও অনিবার্য।
ভগবান বুদ্ধ আনন্দকে আবার সম্বোধন করে বললেন, হে আনন্দ, অচিরেই তথাগত পরিনির্বাণ প্রাপ্ত হবেন। এখন থেকে তিন মাস পর বৈশাখী পূর্ণিমা তিথিতেই আমি পরিনির্বাপিত হবো। সুতরাং আজ মাঘী পূর্ণিমায় ভগবান বুদ্ধের মহাপরিনির্বাণের দিন ঘোষণাই ছিল মুখ্য বিষয়। বুদ্ধের মহাপরিনির্বাণের ঘোষণা শুনে তার শিষ্য-প্রশিষ্যগণ সবাই ব্যথিত হন, কান্না করেন। তখন বুদ্ধ তাদের উদ্দেশে বলেন, ‘অনিচ্চা বত সঙখারা, উপ্পাদা বয ধম্মিনো, উপ্পাজিত্বা- নিরুজ্জন্তি ততো উপ সম সুখো।’ অর্থাৎ উৎপত্তি ও বিলয় জগতের নিয়ম। উৎপত্তি হয়ে নিরুদ্ধ হওয়া জাগতিক ধর্ম। এই মহাসত্যটি জীবন ও জগতের সব ক্ষেত্রেই প্রযোজ্য।
হিন্দু কিংবদন্তি
পুরাকালে কান্তিকা নগরীতে ধনেশ্বর নামে একজন গরীব ব্রাহ্মণ বাস করতেন। ব্রাহ্মণের কোনও সন্তান ছিলনা। ব্রাহ্মণের দিন কাটছিল খুবই দুঃখে।  ভিক্ষা করে কোনও রকমে দিন গুজরান হচ্ছিল। এমনই একদিন ভিক্ষায় বের হলেন ব্রাহ্মন, সেসময় নগরীর বাইরে কোনও এক জনৈক ধনীর বাড়িতে তিনি ঢুকলেন ভিক্ষা করতে। কিন্তু সেখান থেকে ব্রাহ্মনকে খালি হাতেই ফিরতে হল কারণ নিঃসন্তান ব্রাহ্মনকে ভিক্ষা দিতে চাননি বাড়ির মালিক। ব্রাহ্মন ঘরে ফিরে কাঁদতে লাগল আর তার স্ত্রীকে সবটা খুলে বলল। সব শুনে স্ত্রী রূপবতী উপায় খুঁজতে লাগল। তখনই জনৈক একজন এসে বলল তোমরা মা কালীর পুজো কর এবং চন্দ্রিকা দেবীর আরাধনা কর, এতে তোমরা সন্তান লাভ করতে পারবে। তাই শুনে ব্রাহ্মন নাকি মাঘী পূর্নিমার এই পুজো করে এবং ব্রাহ্মন দম্পতির সন্তান লাভ হয়।
উদযাপন
এই দিনে সংঘদান, বিষ্ণু ও বুদ্ধপূজা এবং বিশ্ব শান্তি কামনায় সমবেত প্রার্থনা করা হয়। অনেক জায়গায় মাঘী পূর্ণিমাকে কেন্দ্র করে নানা রকমের উৎসব ও মেলা বসে। ভক্তদের বিশ্বাস এইদিন দেবতারা স্বর্গলোক থেকে মর্ত্যে নেমে আসেন। এই দিন নদী স্নানকে অত্যন্ত পবিত্র বলে মনে করা হয়। এছাড়া মাঘী পূর্ণিমা তিথিতে গঙ্গাজলে পূণ্য স্নানের পর অনেকেই দান-ধ্যান করে থাকেন। কেউ কেউ তর্পন করে থাকেন। ওই দিন কেউ বিভিন্ন খাবার, কেউ পোশাক, ঘি, কম্বল, গুড়, তিল ইত্যাদি বিতরণ করে থাকে।
আইসি এক্সট্রাক্টর
থাম্ব|আইসি এক্সট্রাক্টর যন্ত্র, যা আইসি অপসারণ করার জন্য ব্যবহৃত হয়। আইসি এক্সট্রাক্টর একটি যন্ত্র, যা দ্বারা সকেট থেকে নিরাপদে এবং দ্রুততার সাথে ইন্টিগ্রেটেড বর্তনীসমূহ (ICs) অপসারণ করা যায়। এই যন্ত্র ব্যবহার করার মূল উদ্দেশ্য সকেটে পিন বাঁকা হওয়া এড়ানো এবং ইলেকট্রো-স্ট্যাটিক ডিসচার্জ এর কারণে ক্ষতি এড়ানো। থাম্ব|পিএলসিসি এক্সট্রাক্টর দিয়ে সকেট থেকে একটি পিএলসিসি প্যাকেজ সরানো হচ্ছে
এনসাইক্লোপিডিয়া ব্রিটানিকা একাদশ সংস্করণ
300px|thumb|right|এনসাইক্লোপিডিয়া ব্রিটানিকা, একাদশ সংস্করণ